Saksan liittokanslerille Angela Merkelille hallitusneuvottelujen katkeaminen on valtava poliittinen takaisku, ja mahdolliset uudet vaalit voivat horjuttaa koko Euroopan vakautta.

Berliini

Saksa on vain kaksi kuukautta liittopäivävaalien jälkeen poliittisessa kriisissä, kun neljän puolueen hallitusneuvottelut ajautuivat myöhään sunnuntai-iltana umpikujaan.

Hallitusneuvottelut keskeytti liberaalipuolue FDP. FDP:n puoluejohtajan Christian Lindnerin mukaan sille ei ollut edellytyksiä, että puolue olisi voinut tehdä haluamaansa politiikkaa yhdessä Angela Merkelin johtaman kristillisdemokraattisen CDU-puolueen, sen baijerilaisen sisarpuolueen CSU:n sekä vihreiden kanssa.